**Dyddiad cyhoeddi:** 8fed Chwefror 2024

**Cais Rhyddid Gwybodaeth** 17/24

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**O ran trenau ar reilffordd Dyffryn Conwy (Cyffordd Llandudno i Flaenau Ffestiniog), allwch chi gadarnhau faint o wasanaethau trên sydd wedi cael eu canslo rhwng mis Rhagfyr 2022 a mis Rhagfyr 2023. Allwch chi hefyd gadarnhau faint o’r gwasanaethau a gafodd eu canslo oherwydd bod trenau wedi’u dargyfeirio i wasanaethau eraill?**

**YMATEB**

Ar reilffordd Dyffryn Conwy (Cyffordd Llandudno – Blaenau Ffestiniog) cafodd 178 o wasanaethau eu canslo o gyfanswm o 3702 a drefnwyd, felly 4.8%.

Nid yw’n bosibl cadarnhau faint a gafodd eu canslo oherwydd bod y cerbydau’n cael eu dargyfeirio i fannau eraill gan nad ydym yn storio’r wybodaeth hon. Fodd bynnag, gallwn gadarnhau bod 36 o achosion o ganslo oherwydd prinder unedau / uned ddim yn cael ei chadw yn ôl y diagram (20% o’r gwasanaethau a gafodd eu canslo, neu <1% o’r holl wasanaethau a drefnwyd).

Felly byddai 36 yn uchafswm o ran nifer y gwasanaethau a gafodd eu canslo oherwydd bod unedau wedi cael eu dargyfeirio i rywle arall.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".